Source: https://www.epi.sk/zz/1972-12
Timestamp: 2019-11-20 04:21:58+00:00
Document Index: 15785558

Matched Legal Cases: ['§ 4', '§ 5', '§ 6', '§ 7', '§ 6', '§ 1', '§ 2', '§ 5', '§ 354']

12/1972 Zb. Vyhláška Ministerstva vnútra Slovenskej socialistickej republiky o hospodárení so zbernými surovinam... | Aktuálne znenie
Hľadaj v 12/1972 ×
12/1972 Zb.
Vyhláška č. 12/1972 Zb.Vyhláška Ministerstva vnútra Slovenskej socialistickej republiky o hospodárení so zbernými surovinami
(v znení č. 110/1974 Zb., 138/1978 Zb.)
Čiastka 5/1972
Platnosť od 17.03.1972 do10.12.1991
Účinnosť od 01.02.1979 do10.12.1991
Zrušený 494/1991 Zb.
Úlohy podnikov Zberné suroviny (§ 4 - § 5)
Úlohy organizácií (§ 6)
Záverečné ustanovenie (§ 7)
Aktuálne znenie 01.02.1979 - 10.12.1991
z 8. februára 1972
o hospodárení so zbernými surovinami
Ministerstvo vnútra Slovenskej socialistickej republiky ustanovuje po dohode so zúčastnenými ústrednými orgánmi podľa § 6 vládneho nariadenia č. 68/1960 Zb. o hospodárení kovovým odpadom a zbernými surovinami:
(2) Táto vyhláška sa vzťahuje na nižšie uvedené zberné suroviny:1)
a) výrobný odpad papiera a lepenky a použitý papier a lepenka;
b) použitý textil, textil centrálne vyraďovaný uniformovanými zložkami okrem súkenných rovnošiat, ďalej textilné odstrižky a odpad nití;
c) jutové odstrižky a použitá juta, všetky druhy upotrebených a nevyužitých tkaných vriec a žochov, zaolejované čistiace a upotrebené leštiace handry a čistiaca bavlna, upotrebené zvyšky sisalového a konopného samoviazačového motúza;
d) črepy zo skla dutého, liateho a tabuľového okrem črepov zo skla s drôtenou vložkou;
e) výrobný odpad a opotrebené výrobky z termoplatických hmôt;
f) pneumatiky, ktoré nemožno protektorovať, stará guma a odpad z gumy okrem odpadu a výrobkov z tvrdej gumy;
g) upotrebený ustaľovač a ostatné fotografické roztoky s obsahom striebra, kaly a striebro vyťažené z upotrebeného ustaľovača a ostatných fotografických roztokov od organizácií;
h) amortizačné odpady od organizácií tvorené vyradenými dielmi a súčasťami strojov, prístrojov a zariadení obsahujúcimi striebro a iné drahé kovy (napr. stýkače, ističe, relé, rozvodné dosky a i.);
ch) odpad a opotrebené výrobky z celuloidu, opotrebené a vyradené kinofilmy a röntgenové filmy od organizácií;
i) kože a kožky domácich, chovných a poľovných zvierat okrem koží z ošípaných, hovädzieho dobytka, teliat, prasiec, koní, žriebät, divých svíň a kožiek z noriek, nutrií, ušľachtilých druhov líšok a z králikov chovaných vo veľkochovoch socialistických organizácií;
j) nové aj použité perie z vodnej i hrabavej hydiny a jatočný odpad peria okrem nového peria získaného v štátnych hydinárskych podnikoch;
k) rohovina okrem rohovinového podkúvačského odpadu;
l) odpad a opotrebené výrobky z prírodného korku;
m) živočíšne nové aj použité vlákna (napr. vlásie získané odstrihom z hrív a chvostov koní a hovädzieho dobytka, bravčové chlpy a štetiny, prírezy hovädzích ušiek, použité vypchávkové suroviny, pokiaľ obsahujú najmenej 20 % vlásia) okrem zvieracích chlpov hovädzích, teľacích, kozľacích, srsti irchárskej a z angorských králikov, garbiarskej vlny a surovej ovčej vlny;
n) vlasy z holičských a kaderníckych prevádzkární.
(1) Táto vyhláška sa nevzťahuje na:
a) textilný odpad z národných podnikov textilného, odevného, kožiarskeho a obuvníckeho priemyslu a textil vznikajúci pri výrobe chemických vlákien;
b) opotrebené papierenské plstence a filtračné tkaniny;
c) konfiškáty podľa predpisov o veterinárnej starostlivosti.2)
(2) Zo zberu sú vylúčené zberné suroviny uvedené v § 1, ak
a) sú obhorené, zhnité, splesnené, znečistené, napustené škodlivými prímesami alebo neoddeliteľne spojené s iným materiálom;
b) sú infikované alebo podozrivé z nákazy a ak ich nemožno podľa príslušných predpisov odovzdať do zberu ani po dezinfekcii alebo sterilizácii;
c) sa majú podľa osobitného predpisu3) vrátiť ako obaly;
d) ide o výrobný odpad použiteľný ako surovina na výrobu v tej istej organizácii.
(1) So zbernými surovinami hospodária národné podniky Zberné suroviny (ďalej len „podniky Zberné suroviny“).4)
(2) Podniky Zberné suroviny môžu vo výnimočných prípadoch po vzájomnej dohode a so súhlasom riadiacich národných výborov plniť svoje úlohy aj na území iného kraja, než pre ktorý sú zriadené.
Úlohy podnikov Zberné suroviny
(1) Podnikom Zberné suroviny prislúcha:
a) vykupovať od organizácií aj obyvateľstva zberné suroviny;
b) organizovať výkupnú sieť (miestne výkupné zariadenia, vykupovačov a pod.) a zabezpečovať ich činnosť;
c) upravovať vykúpené zberné suroviny na ich ďalšie spracovanie a dodávať ich spracovateľským podnikom, ak ide o upravené odpady obsahujúce drahé kovy, dodávať ich organizáciám určeným ústredným orgánom štátnej služby pre drahé kovy;1)
d) uskutočňovať dodávky zberných surovín na vývoz prostredníctvom organizácií oprávnených na zahraničný obchod;
e) spolupracovať s národnými výbormi pri organizovaní zberových akcií;5)
f) vykonávať poradenskú činnosť najmä vo veciach hospodárenia so zbernými surovinami.
(2) Pred zavedením novej úpravárenskej činnosti alebo pred jej zrušením v podnikoch Zberné suroviny si riadiace národné výbory vyžiadajú stanovisko ministerstva vnútra.
(1) Vykupovači, ktorí vykonávajú výkupnú činnosť, sú povinní preukázať sa oprávnením vystaveným príslušným podnikom Zberné suroviny.
(2) Podnik Zberné suroviny môže poveriť výkupom zberných surovín niektorú organizáciu v mieste. Na uzavretie zmluvy6) medzi podnikom Zberné suroviny a poverenou organizáciou je potrebný súhlas miestneho národného výboru.
(3) Vedúci miestnych zberní, oprávnení vykupovači, prípadne organizácie uvedené v odseku 2 sú povinní vystavovať občanom a organizáciám na ich požiadanie potvrdenie o množstve, druhu, akosti odovzdaných zberných surovín a o zaplatenej cene.
(1) Organizácie, v ktorých sa vyskytujú zberné suroviny, sú povinné ich zhromažďovať, chrániť pred znečistením a znehodnotením a odovzdávať ich za platné výkupné ceny príslušným podnikom Zberné suroviny.
(2) Pred odovzdaním písomností do zberu sú organizácie povinné postupovať podľa osobitných predpisov o vyraďovaní (skartácii) písomností.7)
1) Hospodárenie s kovovým odpadom je upravené vyhláškou č. 106/1960 Zb. o hospodárení kovovým odpadom.
1) S odpadmi obsahujúcimi drahé kovy sa nakladá podľa predpisov o štátnej službe pre drahé kovy.
2) Zákon č. 66/1961 Zb. o veterinárnej starostlivosti. Vyhláška č. 154/1961 Zb., ktorou sa vykonávajú niektoré ustanovenia zákona o veterinárnej starostlivosti.
3) Vyhláška č. 11/1965 Zb. o hospodárení s obalmi pri dodávkach výrobkov.
4) § 2 ods. 2 vl. nar. č. 68/1960 Zb. o hospodárení kovovým odpadom a zbernými surovinami.
5) § 5 vl. nar. č. 68/1960 Zb. o hospodárení kovovým odpadom a zbernými surovinami.
6) § 354 Hospodárskeho zákonníka.
7) Vyhláška ministra vnútra č. 94/1953 Ú. v. o zásadách pre vyraďovanie (skartáciu) písomností, smernice Ministerstva vnútra č. SV-1107/40-65 pre usporadúvanie a vyraďovanie (skartáciu) utajovaných písomností.